CELEX: 32015R2318
Language: ro
Date: 2015-12-08 00:00:00
Title: Regulamentul de punere în aplicare (UE) 2015/2318 al Comisiei din 8 decembrie 2015 privind clasificarea anumitor mărfuri în Nomenclatura combinată

12.12.2015   
            
            
               RO
            
            
               Jurnalul Oficial al Uniunii Europene
            
            
               L 328/57
            
         REGULAMENTUL DE PUNERE ÎN APLICARE (UE) 2015/2318 AL COMISIEI
   din 8 decembrie 2015
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului vamal.
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 decembrie 2015.
      
         
            Pentru Comisie,
         
         
            pentru președinte
         
         Heinz ZOUREK
         
            Director general pentru impozitare și uniune vamală
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un articol (așa-numit „manșon pentru smartphone”) compus în principal din materiale textile. El constă dintr-un toc pentru telefoane mobile, cu o centură elastică care servește la fixarea articolului pe braț.
                  Fața interioară a tocului prezintă o deschidere de tip fantă, prin care se poate introduce un telefon mobil. Pe fața exterioară a articolului se găsește un panou transparent, de formă dreptunghiulară, fabricat din foaie de material plastic. Panoul transparent este încadrat de o folie din material plastic alveolar, care acoperă și fața exterioară a capătului scurt al centurii. Fața interioară a articolului și centura fixă sunt alcătuite dintr-un material textil cauciucat (straturi exterioare din material textil, cu un strat de cauciuc alveolar între ele). Pe centură este atașată o fâșie de tip „velcro”, care trece prin două orificii situate la capătul scurt și poate fi astfel ajustată în funcție de grosimea brațului purtătorului.
                  (A se vedea imaginile A și B) (1)
                  
               
               
                  4202 92 98
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 1(l) la secțiunea XI, a notei complementare 1 la capitolul 42 și pe baza textului codurilor NC 4202, 4202 92 și 4202 92 98.
                  Articolul este conceput pentru a conține un obiect specific (telefon mobil, smartphone). Prin urmare, el are caracteristicile obiective ale unui toc similar tocurilor specificate în textul poziției 4202 (a se vedea, de asemenea, Notele explicative la Sistemul armonizat aferente poziției 4202).
                  În consecință, este exclusă clasificarea la poziția 6307, ca „Alte articole textile confecționate”.
                  Articolul trebuie clasificat, prin urmare, la codul NC 4202 92 98, ca „Tocuri cu suprafața exterioară din materiale textile”.
               
            
         
      
                  
                     
               
               
                  
                     
               
            
                  Imaginea A
               
               
                  Imaginea B
               
            
         (1)  Imaginile au caracter pur informativ.